CELEX: 62014TB0355(01)
Language: hu
Date: 2016-12-01 00:00:00
Title: T-355/14. sz. ügy: A Törvényszék 2016. december 1-i végzése – STC kontra Bizottság („Építési beruházásra irányuló közbeszerzési szerződések — Közbeszerzési eljárás — Gázturbinás trigenerációs erőmű építésére és az annak fenntartására vonatkozó ajánlati felhívás — Valamely ajánlattevő ajánlatának elutasítása — A megtámadott jogi aktus visszavonása — Okafogyottság”)

23.1.2017   
            
            
               HU
            
            
               Az Európai Unió Hivatalos Lapja
            
            
               C 22/33
            
         A Törvényszék 2016. december 1-i végzése – STC kontra Bizottság
   (T-355/14. sz. ügy) (1)
   
   ((„Építési beruházásra irányuló közbeszerzési szerződések - Közbeszerzési eljárás - Gázturbinás trigenerációs erőmű építésére és az annak fenntartására vonatkozó ajánlati felhívás - Valamely ajánlattevő ajánlatának elutasítása - A megtámadott jogi aktus visszavonása - Okafogyottság”))
   (2017/C 022/44)
   Az eljárás nyelve: olasz
   
      Felek
   
   
      Felperes: STC SpA (Forlì, Olaszország) (képviselők: A. Marelli et G. Delucca ügyvédek)
   
      Alperes: Európai Bizottság (képviselők: kezdetben: L. Di Paolo, F. Moro és L. Cappelletti, később: L. Di Paolo és F. Moro meghatalmazottak)
   
      Az alperest támogató beavatkozó: CPL Concordia Soc. coop. (Concordia Sulla Secchia, Olaszország) (képviselő: A. Penta ügyvéd)
   
      Az ügy tárgya
   
   Egyrészt az EUMSZ 265. cikkre alapított, először is a Közös Kutatóközpontnak (KKK) az isprai (Olaszország) telephelyén új gázturbinás trigenerációs erőmű építésére és annak fenntartására irányuló JRC IPR 2013 C04 0031 OC közbeszerzési eljárásban (HL 2013/S 137–237146) a felperes által benyújtott ajánlat 2014. április 3-i bizottsági határozattal való elutasításának, másodszor a szerződést a CPL Concordia részére odaítélő bizottsági határozatnak, valamint minden további, az e határozatot megelőzően vagy azt követően hozott kapcsolódó aktusnak, ideértve a szerződést jóváhagyó esetleges határozatot és adott esetben magát a szerződést, harmadszor a felperes által az ajánlati felhívás dokumentumaihoz való hozzáférés iránt előterjesztett kérelmet elutasító, 2014. április 15-i bizottsági levélnek a megsemmisítése iránti, másrészt, elsődlegesen a Bizottság arra való kötelezésére irányuló kérelem, hogy vonja vissza a szerződés odaítélését, és azt ítélje oda a felperesnek, és másodlagosan, amennyiben a kár nem téríthető meg természetben, hogy kötelezze a Bizottságot az általa elszenvedett károk megtérítésére.
   
      A végzés rendelkező része
   
   
               1)
            
            
               A jelen keresetről már nem szükséges határozni.
            
         
               2)
            
            
               A Törvényszék a CPL Concordia Soc. coop. által előterjesztett kártérítési kérelmeket, mint nyilvánvalóan elfogadhatatlanokat, elutasítja.
            
         
               3)
            
            
               A felek maguk viselik a jelen eljárásban és az ideiglenes intézkedés iránti eljárásban felmerült költségeiket.
            
         
      (1)  HL C 223., 2014.7.14.